
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL APVALIOSIOS MEDIENOS GABENIMO VIETINĖS REIKŠMĖS KELIAIS IR SANDĖLIAVIMO VIETINĖS REIKŠMĖS KELIŲ APSAUGOS ZONOSE

2016 m. kovo 7 d. Nr. AT - 208
[bookmark: _GoBack]Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos aplinkos ministro 2014 m. spalio 9 d. įsakymu Nr. D1-823 patvirtintu Apvaliosios medienos gabenimo tvarkos aprašo 19 punktu:
1. N u s t a t a u:
1.1. laikotarpį, kurio metu gabenant apvaliąją medieną Šakių rajono savivaldybės teritorijoje esančiais vietinės reikšmės keliais yra ypač didelė kelių sugadinimo tikimybė, – kasmet nuo spalio 1 d. iki gegužės 1 d.;
1.2. kad medienos siuntėjas, vadovaudamasis Apvaliosios medienos gabenimo tvarkos aprašu, patvirtintu Lietuvos Respublikos aplinkos ministro 2014 m. spalio 9 d. įsakymu Nr. D1-823 „Dėl Apvaliosios medienos gabenimo tvarkos aprašo patvirtinimo ir Lietuvos Respublikos aplinkos ministro 2004 m. birželio 3 d. įsakymo Nr. D1-313 „Dėl Apvaliosios medienos, pagamintos privačiuose miškuose, gabenimo tvarkos aprašo patvirtinimo“ pripažinimo netekusiais galios“ , (toliau – Aprašas) Šakių rajono savivaldybės administracijos seniūnijos, kurioje yra apvaliosios medienos pakrovimo vieta, seniūną ne vėliau kaip prieš vieną darbo dieną iki numatyto medienos gabenimo informuoja raštu, faksu ar elektroniniu paštu pateikdamas duomenis, nurodytus Aprašo 20 punkte;
1.3. medienos savininkas, numatantis medieną sandėliuoti vietinės reikšmės kelio apsaugos zonoje, derina apvalios medienos sandėliavimo vietą su seniūnu ir ne vėliau kaip prieš vieną darbo dieną iki numatyto medienos sandėliavimo pateikia raštu, faksu ar elektroniniu paštu informacinį pranešimą apie medienos sandėliavimo vietos adresą arba kvartalą, sklypą, girininkijos pavadinimą ir rajoną, sandėliavimo datą (laikotarpį), numatomą kiekį kubiniais metrais, sandėliavimo situacijos schemą.
2. P a v e d u seniūnijų seniūnams kontroliuoti, kad mediena nebūtų sandėliuojama vietinės reikšmės kelio apsaugos zonoje, nesuderinus šiame įsakyme nustatyta tvarka.
3. N u r o d a u Bendrajam skyriui šį įsakymą paskelbti Šakių rajono savivaldybės interneto svetainėje, vietinėje spaudoje ir su juo supažindinti Valstybinės miškų tarnybos teritorinį poskyrį.

